Document ID: 32010R0216

KOMISIJAS REGULA (ES) Nr. 216/2010
(2010. gada 15. marts),
ar ko attiecībā uz uzturēšanās atļauju izsniegšanas iemeslu kategoriju definīcijām īsteno Eiropas Parlamenta un Padomes Regulu (EK) Nr. 862/2007 par Kopienas statistiku attiecībā uz migrāciju un starptautisko aizsardzību
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2007. gada 11. jūlija Regulu (EK) Nr. 862/2007 par Kopienas statistiku attiecībā uz migrāciju un starptautisko aizsardzību (1) un jo īpaši tās 10. panta 2. punkta c) apakšpunktu,
tā kā:
(1)
Lai nodrošinātu no administratīviem avotiem iegūtu statistikas datu par uzturēšanās atļaujām dalībvalstīs salīdzināmību un lai Kopienas mērogā izstrādātu ticamus pārskatus, visās dalībvalstīs jābūt vienādām uzturēšanās atļauju izsniegšanas iemeslu kategoriju definīcijām.
(2)
Saskaņā ar Regulu (EK) Nr. 862/2007 Komisijai jādefinē uzturēšanās atļauju izsniegšanas iemeslu kategorijas.
(3)
Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO REGULU.
1. pants
Uzturēšanās atļauju izsniegšanas iemeslu kategorijas saskaņā ar Regulas (EK) Nr. 862/2007 6. panta 1. punkta a) apakšpunktu ir izklāstītas šīs regulas pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 15. martā

Labels: 0
11
19